Jane, Gråskæg, advarsel. Vi er næsten ved nedkastningsområdet.
Modtaget, David. Vi er klar.
Rettelse, jeg er klar.
Jeg ved godt, det er skræmmende, Gråskæg,
men der er et dyr dernede, der har brug for hjælp.
Vores højteknologiske faldskærme sikrer, vi lander trygt.
Vi er over nedkastningsområdet. Tak, fordi I fløj med Air David.
Vi ses dernede, min ven.
Det lyder, som om du har brug for hjælp, Gråskæg.
Jeg har flagermus i maven.
Mente du ikke, at du har sommerfugle i maven?
Ikke i dag, fordi i dag hjælper vi Acerodon jubatus.
Jeg gætter på, at det er det videnskabelige navn for flagermus.
Storflagermus, teknisk set.
Storflagermus? Hvorfor har noget stort brug for hjælp?
Fordi der desværre ikke er så mange tilbage.
En af grundene til, at nogle arter er truet,
er, at de ikke har nok mad.
Så det første skridt er at finde ud af, hvad de spiser.
Det er let.
Blod. Det ved alle.
Flot landing, Gråskæg.
Storflagermus lokaliseret.
Rettelse, flere storflagermus lokaliseret.
Tag det roligt, Gråskæg.
Nogle vampyrflagermus drikker blod,
men de fleste flagermus spiser insekter, frugt, fisk, mus, firben...
Chimpanser.
Nej. Og andre flagermus.
Ad. Rigtig klamt.
Alt forsøger at overleve, David.
Disse flagermus hedder guldkronede flyvende hunde.
Derfor tror jeg, at de spiser, hvad hunde spiser.
- Spiser hunde andre hunde? - Nej.
Stryg én ting fra vores liste med mad.
Hvis jeg kan sætte det her kamera fast på en af dem,
kan jeg se, hvad det spiser, og bedre hjælpe dem.
Kig dig over skulderen. Og pas på halsen.
Han driller bare, Gråskæg.
Desuden er de natdyr, så de sover, indtil det bliver mørkt.
Vi har masser af tid.
Uha.
Jane, jeg har sagt hundredvis af gange,
"Ikke råbe, skråle eller hyle, når jeg har onlinemøder."
Undskyld, mor, vi skulle fæstne et kamera på en flyvende hund og se, hvad de spiser.
Det er ikke, hvad du tror. Det er flagermus.
Storflagermus, teknisk set.
Okay. Held og lykke.
- Men vær mere... - Stille.
Det skal vi være, hvis vi vil tæt på en flagermus.
Jeg ved ikke, om du hørte mig, men aftensmaden er klar om en halv time.
Ja, ja.
Ja, jeg er her endnu.
Jane! Gråskæg flyver væk!
Åh nej! Gråskæg!
Gråskæg! Bare rolig! Jeg er på vej!
Vent venligst.
Jane, hvad sagde jeg lige til dig?
Hvor skal du hen?
Gråskæg fløj ud over altanen og er blevet væk.
Bare rolig, Janes mor. Vi skal nok finde ham. Det skal nok gå.
Okay. Godt! Vær hjemme til aftensmad.
Hvad skal I have at spise?
Det ved jeg ikke endnu!
David, kom så!
Jeg ville lige høre, om jeg ville spise hos jer.
Pasta?
Vi ses til aftensmad!
Okay.
Hvor skal vi starte? Gråskæg kan være hvor som helst.
Det går hurtigere, hvis vi går hver sin vej.
Gråskæg? Gråskæg, hvor er du?
Gråskæg? Gråskæg?
- Har du set ham? - Ingen spor af ham.
Han er heller ikke her.
Stakkels Gråskæg. Han er nok rigtig bange.
Han bør være bange.
Jeg har fundet ham, men du vil ikke bryde dig om hvor.
Hvorfor vil jeg ikke bryde mig om, hvor du fandt ham? Haven er smuk.
Ved du ikke, hvem der bor her?
De siger, at hun aldrig kommer ud af huset.
De siger, at hun er den ledeste person i nabolagets historie.
- De siger, at... - Hvem er de?
Mest min søster.
Der er meget, som folk tror om flagermus, som ikke er sandt.
Der er måske det samme for den, som bor her.
Der er noget, jeg ved med sikkerhed.
Ingen har før fået noget tilbage, efter det er landet der.
Se?
En gang skal være den første. Kom.
Jeg sagde det jo.
Der er måske ingen hjemme.
Hej. Jeg hedder Jane.
Undskyld, vi forstyrrer, men min ven Gråskæg landede i din baghave.
Vi vil gerne have ham tilbage.
Vil du låne et af mine tøjdyr?
Vi kan ikke bare gå fra Gråskæg.
Han sidder fast. Det så du selv.
- Hvor skal du hen? - Jeg vil have min ven igen.
Vent. Jane. Lad være.
Det er sent.
Skal vi ikke tale om det under aftensmaden?
Hun vil ikke have noget imod, vi henter ham.
Det vil hun nok.
Vent, Gråskæg. Jeg har dig.
Skynd dig, Jane. Ingen må se os heromme.
Jeg er snart færdig.
Hey!
Jeg rev ham i stykker.
Forsvind fra min have, I to.
-Åh nej! -Åh nej! Åh.
- Vi går nu. - Forsvind.
HAVESPRØJTE
Bruger du pesticider?
Det er ikke vores største problem lige nu.
Ud! Nu!
I er trængt ulovligt ind.
Undskyld! Undskyld!
Vent, vi skal tilbage efter Gråskæg.
Hvad var det?
En flyvende hund!
Sagde du ikke, at de sover om dagen?
De begynder at jage ved skumringstid.
Se hendes store vinger. Hun er fantastisk.
Nærmere skræmmende. Løb!
Løb!
- De spiser måske mennesker. - De er store, men ikke så store.
Hvorfor bliver vi altid angrebet af dem, vi vil redde?
Jeg tror ikke, det er det, hun gør.
Og hun er forsvundet igen.
Er du sikker?
Fordi jeg er klar til at spise aftensmad, men jeg vil ikke være aftensmad.
Hvad?
Den sidder på mig, ikke?
Suger den mit blod?
Vil den gøre det?
Det er meget sjældent, at flagermus drikker blod fra mennesker.
Så måske. Svaret er måske.
Derfor ville jeg blive i flyvemaskinen.
Få den væk!
Jeg kan mærke dens store tæer!
Du ser vildt sej ud lige nu.
David!
Den vil vist ikke have vores hjælp.
Vi skal bare forstå den bedre. Den er truet.
Jeg forstår, at den forsøgte at spise mig.
Nu er jeg truet.
Det ved vi ikke... med sikkerhed.
Min mor kan måske hjælpe os.
Og aftensmaden er nok klar.
Ved du, om der er dessert?
Fandt I ud af, om de drikker blod eller ej?
- Ikke endnu. - Ja.
Der må være en anden grund til, at den jagtede os.
Ikke engang vampyrflagermus drikker menneskeblod.
Og hvis de gør, er det kun, når byttet sover.
Jeg vil aldrig sove igen.
Hvor kom den myre fra?
Og den der?
Se jer lige. De er overalt på jer.
Det var derfor!
Det var derfor, at den flyvende hund jagtede os.
Den ville spise myrerne.
Okay, men hvorfor er I så klistrede?
Vi kom til at mase noget frugt.
Men jeg tror, jeg ved, hvordan vi får Gråskæg tilbage,
og den flyvende hund skal hjælpe os.
- Jeg skal bruge noget af din flyvemaskine. - Kan vi spise færdig først?
Og få de myrer væk.
Tror du, at det her vil lykkes?
Det skal det.
Hun tog Gråskæg med indenfor. Hun stjal ham.
Hun er altså led.
- Du stjal min bedste ven. - Jeg troede, jeg var din bedste ven.
Du stjal en af mine bedste venner.
Og I ødelagde mit frugttræ, så vi står nok lige.
Det var et uheld. Du forskrækkede os.
Hvor forskrækket tror I, at jeg var, da jeg så to fremmede i min baghave?
Vi ringede på først.
Så hvis der ikke er nogen hjemme, går I bare ind?
Hvorfor er du så vred?
Gå nu bare væk.
Vent! Vi har noget til dig.
For at erstatte det, vi ødelagde.
Medmindre det er et nyt frugttræ, er jeg ikke interesseret.
Det er et flagermusehus.
Det var min flyvemaskine.
Hvorfor sprøjter du dine planter med pesticider?
For at slippe af med insekter.
Pesticider er dårlige for miljøet.
Alt er dårligt for miljøet.
Det er ikke sandt. Se.
"Hvordan kan vi tro, at det er en god idé at sprøjte vores mad med gift?"
Det sagde Jane Goodall.
Pesticider er gift. Man kan slippe af med insekter på andre måder.
Mange flagermus spiser insekter.
- Er det en flagermus? - Det er ikke min bedste.
En flagermus kan spise tusind insekter på en nat.
Det er mere end nok til at beskytte din smukke have.
Jeg bryder mig ikke om ubudne gæster, hverken store eller små.
Farvel.
Jeg har et forslag.
Lad os stille flagermusehuset i din baghave i nat
og filme det for at se, om flagermus spiser insekterne.
Vil I også installere et kamera?
Hvis det virker, må du beholde kassen, og så behøver du ingen pesticider.
Og så kan du give os Gråskæg tilbage?
Og hvis det ikke virker?
- Så må du beholde Gråskæg. - Jane?
Okay. Det er en aftale. Jeg vil gøre alt for at slippe af med insekterne...
...og jer to.
Er alt i orden?
Vi har installeret flagermusehuset og Davids fars kamera.
Forhåbentlig kommer flagermusen,
så vi kan se, hvad den spiser, og få Gråskæg tilbage.
Har du det godt?
Jeg savner ham allerede.
Vil du ikke lade mig tale med damen for dig?
Jeg kan selv klare det.
Det ved jeg, du kan.
Hvorfor er nogle mennesker så vrede?
Livet er svært, min skat.
Og af og til er det lettere for folk at være vrede på verden
i stedet for at forsøge at ændre den,
hvilket er det modsatte af dig.
Et øjeblik.
Her er det tøjdyr, jeg havde som barn.
- Vil du ikke låne hende i aften? - Tak, mor.
Jeg elsker dig.
Jeg elsker også dig.
- Glem ikke at slukke lyset i gangen. - Det gør jeg ikke.
Hej.
Helt ærligt.
Godmorgen.
Hvis du siger det.
Hun bryder sig vist hverken om morgen, middag eller aften.
Må vi komme ind og gennemse optagelserne?
Tak, fordi I beder om lov denne gang.
Hørte du nogle mærkelige flagermuslyde i nat?
Hvilke mærkelige flagermuslyde?
Jeg fortryder, jeg spurgte.
Det eneste mærkelige, jeg har hørt, var, at flagermus er skadedyrsbekæmpere.
Du bliver måske overrasket.
Tænk engang. Det virkede.
Det er godt, men det ligner en barnæset flagermus.
Ikke vores flyvende hund.
Den er nuttet...
...på en grim måde.
Og utrolig hjælpsom.
Og flagermus jager om natten, så du vil nærmest aldrig se dem.
Jeg beholder nok den kasse alligevel.
Og stopper med at bruge pesticider?
Vi får se, hvad der sker.
Det er et godt første skridt.
Vi skal stadig finde ud af, hvad flyvende hunde spiser.
Hvis det ikke er insekter, må det være noget andet kød eller frugt.
Eller mennesker.
En aftale er en aftale. Jeg henter din abeven.
- Han er en chimpanse. - Det er det samme.
Chimpanser er menneskeaber, ikke aber...
Glem det!
Hvordan skal vi hjælpe den flyvende hund?
Det skal vi finde ud af.
Som lovet. Et tøjdyr.
Tak.
Hej, Gråskæg. Jeg har savnet dig så meget.
Vent.
Har du repareret ham?
Det har han nok selv gjort.
Er du i virkeligheden rigtig sød?
Vent et øjeblik. Jeg har noget til jer.
Hej, min ven. Jeg har også savnet dig.
Jeg slipper dig aldrig af syne igen.
Før I går...
...tænkte jeg, de her kan bruges til at se, om jeres flyvende hund kan lide frugt.
De er pesticidefri.
En prøvesmagning. God idé.
Nu har vi bare brug for kød.
Appelsiner og hotdogs er klar.
Jeg er så sulten.
David!
Hvad? Det her tager en evighed.
David, vi må være tålmodige,
så vi kan se, om den flyvende hund spiser frugt eller kød.
Det er lokkemaden.
Og det er den flyvende hund.
Gråskæg, pas på!
Åh nej!
Den flyvende hund spiser hverken kød eller frugt.
Men han suger blod, og Gråskæg er på menuen.
Løb, Gråskæg.
Pas på!
Sving dig, Gråskæg!
Løb! Løb!
Hvad er flagermusen ude efter?
Den er ikke efter Gråskæg, og den ville ikke have myrerne på os.
Det er frugten!
Den flyvende hund er ikke ude efter dig, Gråskæg! Den vil have frugten!
Kast den!
Kom så, Gråskæg. Herovre.
Han fik en appelsin i turbanen.
- Forstod du det? Han fik en appelsin... - Jeg forstod det.
Sådan. De smager meget bedre end blod, ikke?
Hvad foregår der?
Jeg tror, at hun lader alle tage deres ting.
Gør du det?
Da jeg tog fejl af flagermus, tænkte jeg, at børn måske ikke er så slemme.
De første var lidt nervøse.
Det viser sig, at jeg havde et dårligt ry heromkring.
Ja. Hvem skulle have troet det?
- Og? - Og jeg tog også fejl af flagermus.
- Det var vi flere, der gjorde. - Ja.
Har du opsat flere flagermusehuse?
Det første havde brug for selskab.
- Jeg hedder i øvrigt Robin. - Jane.
David. Til tjeneste.
Tak for alt.
Vi burde måske lave flere flagermusehuse i nabolaget?
God idé.
Men først må vi hjælpe den flyvende hund.
Vi er der næsten. Det er tid til at fuldføre missionen.
Vi ved, hvad de spiser, så vi kan hjælpe flyvende hunde
ved at plante frugttræer, så de har nok mad.
Kom så, Gråskæg.
Bare rolig. Denne gang gør vi det sammen.
Som sagt lader jeg dig aldrig ude af syne igen.
Er du klar?
Ja!
Juhu! Ja!
Hjælp med at redde de flyvende hunde.
- Jane? - David?
Taler du med hende nu?
Lisa Paguntalan?
Nej, ikke endnu.
Vil du lade din walkie-talkie være tændt, så jeg kan lytte med om flyvende hunde?
- Helt præcist guldkronede flyvende hunde. - Ja.
- Hvorfor hvisker du? - Jeg har fået besked på at sove.
Du er heldig med, at du må blive sent oppe for at tale med Lisa.
Det er så sejt, at hun bor i Filippinerne.
Det er det eneste sted, de bor.
Det er derfor, Lisa ved alt om flyvende hunde.
Helt præcist guldkronede flyvende hunde.
Hun er her!
- Hej, Lisa. - Hej, Jane.
Hej, Lisa.
Hvem er det?
Det er min ven David i walkie-talkien.
Han ville også tale med dig.
Hej, David.
Jeg ville gerne vide, hvorfor de hedder guldkronede flyvende hunde?
Lad mig vise jer noget.
Her.
- Gid jeg kunne se det. - Jeg sender Lisas billeder senere.
Blandt de 26 arter af frugtædende flagermus i Filippinerne
er det her den eneste, der har en gylden krone,
som er formet som et V øverst på hovedet.
Så nuttet.
Har du set guldkronede flyvende hunde for nylig?
Ja, for et par dage siden.
- Jeg tog i felten for at finde dem. - Du er så heldig.
At de ikke drikker blod som nogle flagermus.
Vampyrflagermus drikker jo ikke menneskeblod.
Guldkronede flyvende hunde spiser frugt, ikke?
Ja. Guldkronede flyvende hunde kan lide frugt,
men de elsker figner.
Nioghalvfjerds procent af deres mad er faktisk figner.
Og fignerne er afhængige af flagermusene,
fordi de flyvende hunde hjælper med at sprede deres frø.
Så de er en slags bønder, der planter frø.
Det er rigtigt, Jane.
Er det et teleskop? Forsker du også i rummet?
Jeg elsker rummet.
Det er faktisk en udsigtskikkert.
Den bruger vi til at lede efter flyvende hunde,
identificere dem og tælle dem.
Lad mig vise jer, hvordan vi gør.
Vi må vente, til mørket falder på.
På det tidspunkt kommer flagermusene frem fra deres tilholdssted,
og så tæller vi dem.
Hvor mange er der tilbage?
Der er cirka 10.000-20.000 af disse flagermus
tilbage i Filippinerne.
Hvorfor er flyvende hunde truede?
Flagermus bryder sig ikke om, at vi er på deres levesteder.
Vi ødelægger dem.
Hvordan kan vi hjælpe?
Lokalsamfundenes og de frivilliges indsats
kan ikke undervurderes.
Se alle de her billeder af filippinere, der hjælper med at beskytte flagermusene.
Jeg lærer dem at tælle og identificere flagermusene.
De er grunden til,
at mange af de flyvende hundes kolonier stadig findes og trives.
Et tab af en af de filippinske arter
er ikke bare et tab af biodiversitet for Filippinerne,
men et tab for hele verden.
For vi er alle sammen forbundet.
Hvordan kan vi hjælpe, når vi bor så langt væk?
At fortælle en positiv historie om en flagermus vil faktisk hjælpe.
Det hjælper med at ændre holdningen hos dem, der er bange for flagermus.
Og når man begynder at forstå, vokser ens omsorg.
- Det kan vi gøre, Jane. - Ja, det kan vi helt sikkert gøre.
David, hvem taler du med?
Ingen. Læg dig til at sove, Millie.
Jeg bliver nødt til at smutte. Tak, Lisa.
Vi tales ved i morgen, Jane.
Tak, fordi du talte med os.
Vi vil hjælpe så mange dyr, vi kan, hvad enten de er her eller i Filippinerne.
Godnat.
Farvel.
ACERODON JUBATUS - STORFLAGERMUS RED PLANETEN
DEN GULDKRONEDE FLYVENDE HUND LISA PAGUNTALAN
Tekster af: Karen Marie Svold Coates